****

Príloha č. 26

**Čestné** **vyhlásenie   
o nestrannosti, zachovaní dôvernosti informácií   
a vylúčení konfliktu záujmov**

|  |  |
| --- | --- |
| **Operačný program** | Integrovaný regionálny operačný program |
| **Kód výzvy** |  |
| **Kód žiadosti o nenávratný finančný príspevok[[1]](#footnote-2)** |  |

Ja, dolu podpísaný, týmto vyhlasujem, že súhlasím s účasťou na procese schvaľovania žiadostí o nenávratný finančný príspevok (ďalej len „NFP“) v rámci vyššie uvedenej výzvy.

Čestne vyhlasujem, že:

* som spôsobilý na právne úkony;
* som oboznámený so všetkými pravidlami týkajúcimi sa procesu schvaľovania žiadostí o NFP, ktoré sú platné k termínu výkonu mojich úloh;
* budem svoje úlohy v rámci tohto procesu vykonávať čestným, zodpovedným, nezaujatým a nestranným spôsobom;
* nie som v konflikte záujmov v zmysle definície konfliktu záujmov podľa príslušných všeobecne záväzných právnych predpisov a ostatných záväzných dokumentov[[2]](#footnote-3);
* si nie som vedomý žiadnych skutočností alebo okolností, ktoré by vznikli počas tohto procesu, resp. ktoré môžem predvídať do budúcnosti a ktoré by mohli súvisieť s konfliktom záujmov; v prípade, ak počas tohto procesu dôjde ku konfliktu záujmov, ihneď túto skutočnosť oznámim riadiacemu orgánu (ďalej aj ,,RO“)/sprostredkovateľskému orgánu (ďalej aj ,,SO”)[[3]](#footnote-4) a bezodkladne sa vzdám ďalšej účasti na tomto procese;
* o všetkých skutočnostiach týkajúcich sa procesu schvaľovania žiadostí o  NFP budem zachovávať mlčanlivosť a použijem ich výlučne v súlade s účelom tohto procesu, najmä sa zdržím ich zverejnenia, postúpenia alebo akéhokoľvek iného sprístupnenia tretej osobe a to aj po ukončení pracovného pomeru s RO/SO, resp. po ukončení platnosti dohody o vykonaní práce s RO/SO, resp. iného zmluvného vzťahu s RO/SO; resp. po ukončení mojej účasti v pozícii pozorovateľa v rámci procesu odborného hodnotenia;
* nebudem vyhotovovať kópie ani akýmkoľvek iným spôsobom reprodukovať skutočnosti týkajúce sa procesu posudzovania schvaľovania žiadostí o NFP, ak to nevyplýva z plnenia úloh pre RO/SO v rámci pracovnoprávneho alebo iného právneho vzťahu s RO/SO.
* si nie som vedomý, že som zainteresovanou osobou na strane žiadateľa[[4]](#footnote-5) vo vzťahu ku ktorémukoľvek žiadateľovi v rámci schvaľovacieho procesu konkrétnej výzvy na predkladanie žiadostí o NFP (resp. konkrétneho kola výzvy na predkladanie žiadostí o NFP); v prípade, ak počas schvaľovacieho procesu zistím, že som zainteresovanou osobou na strane žiadateľa, ihneď túto skutočnosť oznámim RO/SO[[5]](#footnote-6).

Zároveň vyhlasujem, že som si vedomý následkov, ktoré plynú z nedodržania povinností podľa tohto čestného vyhlásenia, najmä možného postihu podľa zákona č. 55/2017 Z.z o štátnej službe a o zmene a doplnení niektorých zákonov v znení neskorších predpisov, zákona č. 552/2003 Z.z. o výkone práce vo verejnom záujme a o zmene a doplnení niektorých zákonov, resp. zákona č. 311/2001 Z.z. Zákonník práce v znení neskorších predpisov, § 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ako aj ďalších všeobecne záväzných právnych predpisov, ktoré sa na túto oblasť vzťahujú.

|  |  |
| --- | --- |
| **Pozícia v procese schvaľovania žiadostí o NFP[[6]](#footnote-7)** |  |
| **Meno a priezvisko, titul** |  |
| **Inštitúcia** |  |
| **Dátum[[7]](#footnote-8)** |  |
| **Podpis** |  |

1. V prípade výkonu činností vo vzťahu k celej výzve (napr. účasť pozorovateľov v procese odborného hodnotenia) sa uvedená časť nevypĺňa a vyhlásenie sa vzťahuje na všetky žiadosti o NFP; v prípade viacerých posudzovaných žiadostí o NFP sa uvedú kódy všetkých pridelených žiadostí o NFP a nie je potrebné vypracúvať vyhlásenie osobitne za každú žiadosť o NFP [↑](#footnote-ref-2)
2. Najmä v zmysle § 46 zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a Systému riadenia európskych štrukturálnych a investičných fondov na programové obdobie 2014 - 2020 [↑](#footnote-ref-3)
3. Pozn.: V celom dokumente použiť len relevantný subjekt [↑](#footnote-ref-4)
4. V zmysle § 46 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov [↑](#footnote-ref-5)
5. Netýka sa zamestnancov RO/SO, ktorí sú zainteresovanou osobou na strane žiadateľa, ktorým je RO/SO alebo pre projekty technickej pomoci. [↑](#footnote-ref-6)
6. Vybrať iba relevantnú pozíciu v procese schvaľovania žiadostí o NFP: zamestnanec vykonávajúci administratívne overovanie/ odborný hodnotiteľ / pozorovateľ v procese odborného hodnotenia/ osoba vykonávajúca výber žiadostí o NFP/schvaľujúci zamestnanec. [↑](#footnote-ref-7)
7. Uvádzaný dátum predchádza výkonu činností vo vzťahu ku ktorým má byť čestné vyhlásenie podpísané, napr. pred odovzdaním žiadosti o NFP na výkon činností v procese schvaľovania [↑](#footnote-ref-8)