Príloha č. 30

**MINISTERSTVO Pôdohospodárstva a rozvoja vidieka SLOVENSKEJ REPUBLIKY**

**sekcia programov regionálneho rozvoja**

Dobrovičova 12, 812 66 Bratislava

(v prípade SO uviesť názov a adresu SO)

**Záznam o poučení zástupcu partnera**

Zástupca partnera, zúčastňujúci sa na procese odborného hodnotenia žiadostí o nenávratný finančný príspevok v rámci Prioritnej osi x, špecifického cieľa x.x.x Integrovaného regionálneho operačného programu (ďalej len „proces odborného hodnotenia“ alebo „odborné hodnotenie“) v postavení pozorovateľa, **je povinný**:

* zúčastniť sa na základnom poučení o postavení zástupcu partnera organizovanom Riadiacim orgánom / Sprostredkovateľským orgánom[[1]](#footnote-1) pre Integrovaný regionálny operačný program (ďalej len „RO/SO“);
* rešpektovať pravidlá účasti na procese odborného hodnotenia uvedené v tomto zázname, vrátane informácií a pravidiel poskytnutých RO/SO pred začiatkom procesu odborného hodnotenia;
* oboznámiť sa so základnými pravidlami výkonu odborného hodnotenia v súlade s *Príručkou pre odborných hodnotiteľov žiadostí o nenávratný finančný príspevok Integrovaného regionálneho operačného programu;*
* pred účasťou na procese odborného hodnotenia podpísať *Čestné vyhlásenie o nestrannosti, zachovaní dôvernosti informácií a vylúčení konfliktu záujmov[[2]](#footnote-2)*;
* dodržiavať všetky ustanovenia vyplývajúce z *Čestného vyhlásenia o nestrannosti, zachovaní dôvernosti informácií a vylúčení konfliktu záujmov*;
* oznámiť konflikt záujmov v prípade jeho identifikácie bezodkladne zástupcovi RO/SO[[3]](#footnote-3);
* oznámiť identifikované nedodržanie postupov pre výkon odborného hodnotenia bezodkladne zástupcovi RO/SO[[4]](#footnote-4);
* oznámiť iné závažné skutočnosti nasvedčujúce tomu, že odborné hodnotenie neprebieha transparentným spôsobom, bezodkladne zástupcovi RO/SO;
* predložiť RO/SO identifikované zistenia v písomnej podobe, vrátane označenia dôkazov (popisu dôvodov), ktoré viedli k identifikácii zistení;
* neovplyvňovať odborných hodnotiteľov a nerušiť výkon odborného hodnotenia.

Zástupca partnera, zúčastňujúci sa na procese odborného hodnotenia zároveň   
**berie na vedomie**, že:

* v prípade, ak aj po predchádzajúcom upozornení zo strany RO/SO opakovane narúša proces odborného hodnotenia, čím znemožňuje jeho nerušený priebeh, je RO/SO oprávnený zástupcu partnera vylúčiť z procesu odborného hodnotenia, pričom dôvody vylúčenia uvedie RO/SO v oznámení o vylúčení, ktoré odovzdá dotknutému zástupcovi partnerov a ktoré súčasne zasiela e-mailom na adresu [splnomocnenec\_ros@minv.sk](mailto:splnomocnenec_ros@minv.sk).

|  |  |
| --- | --- |
| **Meno a priezvisko, titul zástupcu partnera** |  |
| **Inštitúcia, ktorá zástupcu partnera nominovala** |  |
| **Podpis zástupcu partnera** |  |
| **Meno a priezvisko, titul zástupcu RO/SO** |  |
| **Podpis zástupcu RO/SO** |  |
| **Dátum vykonania poučenia** |  |

1. Vo všetkých prípadoch vyberte len relevantnú možnosť. [↑](#footnote-ref-1)
2. V prípade nepodpísania *Čestného vyhlásenia o nestrannosti, zachovaní dôvernosti informácií a vylúčení konfliktu záujmov* nie je možná účasť zástupcu partnera na procese odborného hodnotenia. [↑](#footnote-ref-2)
3. V prípade, ak zástupca partnera oznámi RO/SO, že sa nachádza v konflikte záujmov, jeho účasť na procese odborného hodnotenia nie je možná. [↑](#footnote-ref-3)
4. T. j., ak má zástupca partnera odôvodnené podozrenie, že pravidlá výkonu odborného hodnotenia nie sú dodržiavané tak, ako sa s nimi oboznámil pred svojou účasťou na procese odborného hodnotenia. [↑](#footnote-ref-4)